**Előterjesztés**

**Körmend Város Önkormányzata Képviselő-testülete 2022. november 3-i ülésére**

**Tárgy**: Kormányengedélyhez kötött hitelfelvétel

*Tisztelt Képviselő-testület!*

**Közvilágítás korszerűsítése Körmenden**

Körmend város Önkormányzata a Kormány engedélyét kérte tavaly hitelfelvételi lehetőség biztosításához annak érdekében, hogy a közvilágítás korszerűsítést a város megvalósíthassa. A 2006/2021. (XII.29.) Korm.határozattal kedvező elbírálásban részesült Körmend Város Önkormányzata.

2022. évben (most, a IV.negyedévre) elkészültek a közvilágítás felújítás tervei. Ez a beruházás soha nem aktuálisabb, mint most: a meghökkentő mértékű energiaválság miatt nagyobb prioritást élvez, a korszerűsítést végre kell hajtani, hiszen nagymértékű megtakarítás érhető el a korszerűsített lámpakarokkal, lámpatestekkel. A képviselő-testület előtt ismert a probléma (elavult fényforrások, nehézkes karbantartás, balesetveszély stb.).

A létesítmény célja a közvilágítás korszerűsítése LED lámpatestekkel. Jelentős teljesítményváltozás eredményezhető, amely a közvilágítás költségeit jelentős mértékben csökkentheti. A tervdokumentáció 1.666 db lámpatest elbontását és 1.841 db új lámpatest elhelyezését tartalmazza terv szintjén, valamint számol a kivitelezés során a bontásból származó hulladéklerakási díjjal, a kivitelezéshez szükséges emelőkosaras gépjármű igénybevételével. A kivitelezéshez a közműszolgáltató részéről szakfelügyelet, valamint forgalomtechnikai terv készítése szükséges, amely a költségeket a tervdokumentáció figyelembe vesz.

A közvilágítás terveit a tervező jelenlétében fogjuk ismertetni a bizottságokkal akkor, amikor a közbeszerzési eljárás előkészületei megkezdődőnek.

Mindenképpen szeretnénk, ha a 2023. évben a közvilágítás korszerűsítésének lehetősége biztosított lenne, ezért a hitelszerződés hosszabbítására van szükség. A szerződéses összeg miatt továbbra is a Kormány engedélyére van szükség, mivel a stabilitási törvény előírása alapján új kormányengedély szükséges, amennyiben a módosított szerződés futamideje az eredetihez képest hosszabb, annak ellenére, hogy az ügylet célja változatlan.

Az előzetes számítások alapján:

* közvilágítás rekonstrukció becsült kivitelezési költsége bruttó 300 millió Ft. A forrásösszetétel 285 millió Ft hitel, 15 millió Ft önerő.

A közvilágítás korszerűsítés fejlesztési cél esetében a hitel felvételéhez kormányzati hozzájárulás szükséges. Amennyiben az önkormányzat a hozzájárulást ebben az évben megkapja, akkor a módosított hitelszerződéseket is meg kell kötnie ebben az évben.

A határozati javaslat tartalmazza részletesen a hitelfelvételével kapcsolatos kötelezettségeket.

Kérem a Tisztelt Képviselő-testületet, hogy az előterjesztést tárgyalja meg és fogadja el.

**Határozati javaslat**

Körmend város Önkormányzati Képviselő-testülete fejlesztései megvalósításhoz elhatározza hitel felvételét az alábbiak szerint.

1. **Közvilágítás rekonstrukcióhoz** 285.000.000 Ft.

Futamidő: 10 év.

1. Körmend Város Önkormányzata az előterjesztés szerinti hitelfelvételhez kéri a Magyar Kormány hozzájárulását.
2. a). Körmend város Önkormányzata Képviselő-testülete kötelezettséget vállal a hitel visszafizetésére, valamint arra, hogy a hitel futamideje alatt költségvetésének összeállításakor a felvett hitelt és járulékait betervezi és jóváhagyja, és a hitelt folyósító hitelintézet részére a hitelintézetnél, illetve más pénzügyi intézménynél vezetett – fizetési - és alszámlájára - ahol ezt jogszabály nem zárja ki - beszedési megbízást biztosít.

 A hitel biztosítéka:

* a futamidő alatti évek költségvetésébe a felvett hitelt és járulékait betervezi és jóváhagyja.
* Az Önkormányzat a hitel fedezeteként ajánlja fel a mindenkori hatályos jogszabályok alapján figyelembe vehető valamennyi költségvetési bevételét, annak hitel fedezetéül történő engedményezését.
* valamint minden további nem nevesített költségvetési bevétel engedményezése
* bank által előírt egyéb jogi biztosíték
* felhatalmazáson alapuló beszedési megbízás biztosítása.

A Testület nyilatkozik arról, hogy a már meglévő hitelekből, kezességvállalásokból és az igényelt hitelből adódó éves kötelezettségeit figyelembe véve nem esik az 2011. évi CXCIV. tv. 10. §. /5/ bekezdésében meghatározott korlátozás alá.

b). Felhatalmazást ad a Polgármesternek, hogy az 1./ pont szerinti feltételekkel történő hitelfelvétel ügyében eljárjon, és a legjobb ajánlatot tevő hitelintézettel a hitelszerződést és a kapcsolódó biztosítéki szerződéseket, felhatalmazáson alapuló beszedési megbízást aláírja az Önkormányzat képviseletében.

Körmend, 2022. október 28.

**Bebes István**

**polgármester**